  Майя Бывальцева 22-тӥ шуркынмонэ Ижкарысь Флор Васильев нимо лыдӟиськонниын Библилэсь канонэн юнматымтэ книгаоссэ удмурт кылэ берыктэм бичетэн тодматон ортчиз. Библиез берыктон бордын протодиакон Михаил Атаманов 25 ар ужаз, иворто ужрадэз радъясьёс. «Быдэс 1990-тӥ арез мон вӧсяськи, Библиез берыктон борды кутскыны мед лэзёзы шуыса. Лушкемен Евангелиез но берыктӥ. 1991-тӥ арын 24-тӥ оштолэзе Москваысь но быдэс Россей кунысь Патриарх Алексий бакель кариз. Кема берыктӥ, 22 ар, малы ке шуоно огнам ужай», — вераз пумиськонын отец Михаил. Вуж сӥзёнлэсь канонэн юнматымтэ книгаоссэ берыктон бордын ужаз берло куинь аръёсы. Соосты одӥг бичетэ люказы. Михаил Атамановлэн верамезъя, удмуртъёс соосты Быдӟым вӧсь дыръя лыдӟозы. Ватсалом, иворъёсъя «Удмуртия» агентстволэн корреспондентэз Михаил Атамановен пумиськылӥз но Библиез берыктон бордын ужамез сярысь юалляськиз. Со сярысь сайтысьтымы лыдӟыны быгатоды матысь дыре. Тегъёс: Мерлык Лулчеберет Ижкар Православие Библия Удмуртия удмуртъёс вӧсьлык  